อุบัติการณ์และอุบัติเหตุบนเที่ยวบินการบินไทย

[thumb|230x230px|เหตุการณ์อุบัติเหตุเครื่องบิน [การบินไทย เที่ยวบินที่ 114|เที่ยวบินที่ 114 เมื่อวันที่ 3 มีนาคม 2544]]
การบินไทยมีอุบัติการณ์มากกว่าอุบัติเหตุ ซึ่งหมายถึงการทำการบินที่ผู้โดยสารบาดเจ็บเล็กน้อยหรือไม่บาดเจ็บเลย รวมถึงการขู่ว่ามีการวางระเบิด อย่างไรก็ตาม อุบัติการณ์และอุบัติเหตุของการบินไทยค่อนข้างน้อย เมื่อเทียบกับสายการบินอื่นๆ ทั่วโลก ทั้งนี้บทความ​นี้รวบรวมทุกเหตุการณ์​ของการบินไทยรวมถึงเหตุการณ์​ที่ไม่เข้าข่ายอุบัติเหตุ​และอุบัติการณ์​แต่มีข่าวให้รับทราบโดยทั่วไป

นับตั้งแต่ดำเนินกิจการจนถึงวันที่ 15 มิถุนายน พ.ศ. 2568 เป็นเวลา 65 ปี 1 เดือน 2 สัปดาห์ การบินไทยเสียเครื่องบินไป 8 ลำโดยมีลำหนึ่งสามารถซ่อมแซมได้แต่ไม่ได้ทำการซ่อม มีเหตุการณ์สลัดอากาศจี้เครื่องบินและมีระเบิดบนเครื่องบินเพียงครั้งเดียว 

ในขณะที่นับตั้งแต่ดำเนินกิจการ โคเรียนแอร์ เสียเครื่องบินไป 17 ลำ และ เจแปนแอร์ไลน์ 11 ลำ จึงนับว่าการบินไทยเป็นสายการบินที่มีความปลอดภัยสูงมากกว่าสายการบินอื่นๆในทวีปเอเซีย

รายงานอุบัติการณ์ทั้งหมด 54 ครั้ง นับตั้งแต่ 26 ตุลาคม พ.ศ. 2529 ถึง 14 กันยายน พ.ศ. 2567 ในจำนวนนี้เป็นอุบัติการณ์ร้ายแรงเอาปลายปีกเครื่องบินฟาดกับหางเครื่องบินลำอื่น 5 ครั้งในจำนวนนี้ส่งผลให้เครื่องบินลำอื่นหางฉีกขาดอย่างร้ายแรง 2 ครั้งเมื่อนับตั้งแต่ดำเนินกิจการมา​ 65 ปี​ (1​ พฤษภาคม​ พ.ศ.​ ​2503 ถึง​ 1​ พฤษภาคม​ ​พ.ศ.​ 2568)​ อุบัติการณ์​ของการบินไทยมีน้อยกว่าปีละหนึ่งครั้ง

## ลำดับเหตุการณ์อุบัติการณ์

* 26 ตุลาคม พ.ศ. 2529 - การบินไทย เที่ยวบินที่ 620 เครื่องบิน แอร์บัส เอ 300-600 ทะเบียน HS-TAE ของ การบินไทย บินจาก ท่าอากาศยานนานาชาตินินอย อากีโน ไป ท่าอากาศยานนานาชาติโอซากะ มีผู้โดยสารนำระเบิดมือเข้าไปและเกิดระเบิดบนเครื่องบิน บริเวณน่านฟ้า Tosa Bay ประเทศญี่ปุ่น บาดเจ็บ 62 คน สาเหตุคาดว่าเป็นผู้ก่อการร้ายต้องการรายได้จากประกันภัย

* 27 มิถุนายน พ.ศ. 2532 - การบินไทย เที่ยวบินที่ 915 เครื่องบิน โบอิง 747-2D7B ทะเบียน HS-TGB ของ การบินไทย จาก ท่าอากาศยานลอนดอนฮีทโธรว์ ไป ท่าอากาศยานนานาชาติดอนเมือง ผู้โดยสาร 340 คน ลูกเรือ 14 คนเกิดอุบัติเหตุปีกของเครื่องบินชนกับหางของเครื่องบินสายการบิน บริติชแอร์เวย์ Boeing 757 ทะเบียน G-BMRH เที่ยวบินที่ BA392 ที่กำลังเดินทางไปท่าอากาศยานบรัสเซลส์ ทำให้ปีกของเครื่องบินเสียหาย ส่วนของหางสายการบิน บริติชแอร์เวย์ ต้องทำการซ่อมแซม เหตุเกิดที่ท่าอากาศยานลอนดอนฮีทโธรว์

* 10 พฤศจิกายน พ.ศ. 2533 - การบินไทย เที่ยวบินที่ 305 จาก ท่าอากาศยานดอนเมือง ไป ท่าอากาศยานนานาชาติย่างกุ้ง โดยสาย การบินไทย โดยเครื่องบิน แอร์บัส เอ 300-600 ถูกสลัดอากาศ 2 คนบังคับให้นำเครื่องไปยัง โกลกัตตา ประเทศอินเดีย มีผู้โดยสารทั้งหมด 221 คนเรื่องบินดำเนินการไป โกลกัตตา ตามที่สลัดอากาศต้องการก่อนกลับกรุงเทพ

* 8 สิงหาคม พ.ศ. 2547 – การบินไทย เที่ยวบินที่ 198 เครื่องบิน เอทีอาร์ 72-200 ทะเบียน HS-TRA ของ การบินไทย จาก ท่าอากาศยานนานาชาติเชียงใหม่ ไป ท่าอากาศยานแม่ฮ่องสอน ล้อหน้าของเครื่องไม่สามารถกางได้ ต้องลงจอดฉุกเฉิน ทำให้ส่วนหัวของเครื่องไถลไปกับรันเวย์ ผู้โดยสาร 28 ราย ลูกเรือ 4 ราย 

* 19 เมษายน พ.ศ. 2548 – การบินไทย เที่ยวบินที่ 602 เครื่องบิน แอร์บัส เอ 330-300 ทะเบียน HS-TEL ของ การบินไทย จาก ท่าอากาศยานนานาชาติดอนเมือง ไป ท่าอากาศยานนานาชาติฮ่องกง เกิดอุบัติเหตุปีกของเครื่องบินชนกับเครื่องบิน สิงคโปร์แอร์ไลน์ เที่ยวบิน 068 โบอิง777-212ER ทะเบียน 9V-SQK ทำให้ปีกของเครื่องบินเสียหาย ผู้โดยสาร 183 คน ต้องทำการเปลี่ยนเครื่องบินที่ท่าอากาศยานนานาชาติดอนเมือง

* 1 มิถุนายน พ.ศ. 2548 – การบินไทย เที่ยวบินที่ 971 เครื่องบิน แมคดอนเนลล์ ดักลาส เอ็มดี-11 ของ การบินไทย ทะเบียน HS-TME จาก ท่าอากาศยานซือริช ไป ท่าอากาศยานนานาชาติดอนเมือง กัปตันตัดสินใจนำเครื่องกลับไปที่ ท่าอากาศยานซือริช เนื่องจากระบบไฮโดรริกเสีย ทำให้ผู้โดยสารต้องรอการซ่อมเครื่อง

* 26 ตุลาคม พ.ศ. 2548 – การบินไทย เที่ยวบินที่ 981 เครื่องบิน แอร์บัส เอ 340-600 ทะเบียน HS-TNA ของ การบินไทย จาก ท่าอากาศยานนานาชาติดอนเมือง ไป ท่าอากาศยานเมลเบิร์น เกิดอุบัติการณ์ยางแตกขณะทำการลงจอดที่สนามบิน

* 15 กรกฎาคม พ.ศ. 2549– การบินไทย เที่ยวบินที่ 943 เครื่องบิน โบอิง 747-4D7 ทะเบียน HS-TGY ของ การบินไทย จาก ท่าอากาศยานมาดริด-บาราฆัส ไป ท่าอากาศยานเลโอนาร์โด ดา วินชี-ฟีอูมีชีโน เกิดอบัติเหตุปีกของเครื่องบินชนกับหางของเครื่องบินสายการบิน แอร์ฟรานซ์ ทำให้ปีกของเครื่องบินเสียหาย ในส่วนของ แอร์ฟรานซ์ หางของเครื่องบินหลุด ไม่มีผู้ได้รับบาดเจ็บหรือเสียชีวิต

* 4 พฤศจิกายน พ.ศ. 2550– การบินไทย เที่ยวบินที่ 999 เครื่องบิน โบอิง777-200ER ทะเบียน HS-TJW ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานเมลเบิร์น ได้รับการแจ้งว่านักบินทำการลดระดับต่ำกว่ามาตรฐานที่สามารถยอมรับได้ทางการบินหอบังคับการบินได้แจ้งให้บังคับเชิดเครื่องสูงขึ้นโดยทันที

* 6 พฤศจิกายน พ.ศ. 2550 – การบินไทย เที่ยวบินที่ 415 เครื่องบิน แอร์บัส เอ 330-300 ทะเบียน HS-TEE ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานนานาชาติกัวลาลัมเปอร์ กัปตันตัดสินใจนำเครื่องลงฉุกเฉินที่ ท่าอากาศยานนานาชาติหาดใหญ่ เนื่องจากความดันภายในห้องโดยสารผิดปกติระบบแอร์เสีย ทำให้ผู้โดยสารต้องรอเปลี่ยนเครื่องบินลำใหม่

* 8 มกราคม พ.ศ. 2553– การบินไทย เที่ยวบินที่ 030 ทะเบียน HS-TDD เครื่องบินแบบ โบอิง 737-4D7 ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานอุบลราชธานี เกิดอุบัติการณ์กระจกหน้าที่ห้องนักบินร้าวในระหว่างการบิน แต่สามารถนำเครื่องลงที่ ท่าอากาศยานอุบลราชธานี ได้ โดยมีผู้โดยสารบนเครื่องบิน 115 คน และการทำการบินขากลับล่าช้า 3 ชั่วโมง

* 3 กุมภาพันธ์ พ.ศ. 2553– การบินไทย เที่ยวบินที่ 116 เครื่องบิน โบอิง 747-4D7 ทะเบียน HS-TGB ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานนานาชาติเชียงใหม่ เกิดอุบัติการณ์เครื่องยนต์ไฟไหม้ขณะเครื่องทำการวิ่งขึ้นจึงได้ทำการลงฉุกเฉินที่ สนามบินนานาชาติสุวรรณภูมิ

* 20 มิถุนายน พ.ศ. 2553– การบินไทย เที่ยวบินที่ 622 เครื่องบิน โบอิง 777-200 ทะเบียน HS-TJG ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานนานาชาติคันไซ เกิดอุบัติการณ์ตกหลุมอากาศขณะทำการลดระดับลงที่ ท่าอากาศยานนานาชาติคันไซ เมือง โอซะกะ แต่สามารถนำเครื่องลงได้หลังจากนั้น 15 นาทีอย่างปลอดภัย ผู้โดยสารบาดเจ็บทั้งสิ้น 4 คน เที่ยวบินนี้มีผู้โดยสาร 227 คน และ ลูกเรือ 17 คน ส่งผลให้เครื่องบินชากลับล่าช้า 4 ชั่วโมง

* 7 กันยายน พ.ศ. 2553 – การบินไทย เที่ยวบินที่ 794 เครื่องบิน แอร์บัส เอ 340-500 ทะเบียน HS-TLC ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานนานาชาติลอสแอนเจลิส พบคำขู่ว่ามีระเบิดบนเครื่องบินในห้องน้ำ ต่อมาไม่พบว่ามีเหตุการณ์ผิดปกติ จึงนำเครื่องลงที่ ท่าอากาศยานนานาชาติลอสแอนเจลิส เที่ยวบินนี้มีผู้โดยสาร 171 คน ลูกเรือ 14 คน

* 9 มกราคม พ.ศ. 2554 - การบินไทย เที่ยวบินที่ 217 เครื่องบิน โบอิง 747-4D7 ทะเบียน HS-TGW ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานนานาชาติภูเก็ต เกิดระบบไฮโดรริกขัดข้องทำให้นักบินประกาศจะบินกลับไปที่ ท่าอากาศยานนานาชาติสุวรรณภูมิ และทำการลงแบบฉุกเฉินแต่ตอนหลังได้แจ้งลงแบบฉุกเฉินที่ ท่าอากาศยานนานาชาติภูเก็ต และลงได้แบบปลอดภัยโดยทำการบินล่าช้า 80 นาที

* 5 เมษายน พ.ศ. 2554 - การบินไทย เที่ยวบินที่ 131 เครื่องบิน แอร์บัส เอ 300-600 ของ การบินไทยจาก ท่าอากาศยานแม่ฟ้าหลวง เชียงราย ไป ท่าอากาศยานนานาชาติสุวรรณภูมิ เครื่องยนต์ไฟไหม้ขณะถอยออกจากรันเวย์ผู้โดยสาร 83 คน ลูกเรือ 10 คน

*9 เมษายน พ.ศ. 2554 การบินไทย เที่ยวบินที่ 8342 เที่ยวบินลงที่ฮัมบวร์คเกิดอุบัติการณ์เบรกไม่ทำงาน มีผู้โดยสาร8ราย

* 27 พฤษภาคม พ.ศ. 2554 - การบินไทย เที่ยวบินที่ 602 เครื่องบิน แอร์บัส เอ 330-300 ทะเบียน HS-TEH ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานนานาชาติฮ่องกง เครื่องยนต์ซ้ายดับเครื่องกลับสู่ ท่าอากาศยานนานาชาติสุวรรณภูมิ ต้องซ่อมถึงล่าช้า 2 ชั่วโมง

* 24 กรกฎาคม พ.ศ. 2554 – การบินไทย เที่ยวบินที่ 461 เครื่องบิน โบอิง777-300 ทะเบียน ​HS-TKD ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานเมลเบิร์น ได้รับการแจ้งว่านักบินทำการลดระดับต่ำกว่ามาตรฐานที่สามารถยอมรับได้ทางการบินหอบังคับการบินได้แจ้งให้บังคับเชิดเครื่องสูงขึ้นโดยทันที

* 23 สิงหาคม พ.ศ. 2554 - การบินไทย เที่ยวบินที่ 623 เครื่องบิน แอร์บัส เอ 330-300 ทะเบียน HS-TES ของ การบินไทย จาก ท่าอากาศยานนานาชาติคันไซ ไป ท่าอากาศยานนานาชาติสุวรรณภูมิ เครื่องยนต์ซ้ายดับเครื่องยกเลิกการเดินทาง

* 22 มกราคม พ.ศ. 2555 – การบินไทย เที่ยวบินที่ 975 เครื่องบิน โบอิง777-300 ของ การบินไทย จาก ท่าอากาศยานนานาชาติโดโมเดโดโว ไป ท่าอากาศยานนานาชาติสุวรรณภูมิ ยกเลิกการบินขึ้นหลังจากที่สัญญาณเตือนภัยเกี่ยวกับการบินได้ดังขึ้นภายหลังตรวจสอบพบว่าปัญหาที่เกิดขึ้นเกี่ยวกับเกียร์ที่ใช้ลงจอดเครื่องล่าช้า 20 นาที

* 15 กรกฎาคม พ.ศ. 2555 – การบินไทย เที่ยวบินที่ 639 เครื่องบิน แอร์บัส เอ 330-300 ทะเบียน HS-TEC ของ การบินไทย จาก ท่าอากาศยานนานาชาติฮ่องกง ไป ท่าอากาศยานนานาชาติสุวรรณภูมิ ได้ยกเลิกการขึ้นบินภายหลังขึ้นบินแล้วพบปัญหาเกี่ยวกับระบบไฮโดรริก โดยนำเครื่องบินลำใหม่มาบินแทนส่งผลให้ล่าช้า 4 ชั่วโมง

* 16 มีนาคม พ.ศ. 2556 - การบินไทย เที่ยวบินที่ 314 เครื่องบิน แอร์บัส เอ 330-300 ทะเบียน HS-TEB ของ การบินไทย จากโกลกัตตาไป ท่าอากาศยานนานาชาติสุวรรณภูมิ ได้เกิดยางอ่อนจึงร่อนลงแบบประคับประคองโดยไม่มีปัญหาใดๆ แต่เมื่อถึงรันเวย์ขอเปลี่ยนยางที่มีปัญหาก่อนแท็กซี่เข้าจอดทำให้เสียเวลา ซึ่งเป็นช่วงจราจรคับคั้ง อย่างไรก็ตามไม่มีผู้ได้รับบาดเจ็บและเสียชีวิต

* 30 สิงหาคม พ.ศ. 2556 - การบินไทย เที่ยวบินที่ 600 เครื่องบิน แอร์บัส เอ 380-841 ทะเบียน HS-TUA ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานนานาชาติฮ่องกง เกิดตกหลุมอากาศผู้โดยสารบาดเจ็บ 38 ราย ลูกเรือบาดเจ็บ 9 รายลูกเรือบาดเจ็บสาหัส 1 ราย ภายในเครื่องบินได้รับความเสียหาย

*5 พฤศจิกายน พ.ศ. 2556 - การบินไทยเที่ยวบินที่ 130 เครื่องบิน แอร์บัส เอ 300-622R ทะเบียน HS-TAX ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานแม่ฟ้าหลวง เชียงราย เกิดอุบัติการณ์ล้อหลังด้านขวาของเครื่องบินยางแตก ขณะร่อนลงจอดที่ท่าอากาศยานแม่ฟ้าหลวง เชียงราย ส่งผลให้เครื่องบินเที่ยวกลับล่าช้า 55 นาที

*13 เมษายน พ.ศ. 2557  - การบินไทย เที่ยวบินที่ 281 เครื่องบิน โบอิง 737-400 ทะเบียน HS-TDK ขณะเดินทางไปสนามบินสมุย ตัดสินใจกลับท่าอากาศยานสุวรรณภูมิเนื่องจากล้อลงจอดมีปัญหา

*5 สิงหาคม พ.ศ. 2557 - การบินไทย เที่ยวบินที่ 649 แอร์บัส เอ 330-343 ทะเบียน HS-TEO ตกหลุมอากาศขณะลงจอดที่ท่าอากาศยานสุวรรณภูมิลูกเรือบาดเจ็บหนึ่งราย

*12 สิงหาคม พ.ศ. 2557 - การบินไทย เที่ยวบินที่ 476 เครื่องบิน โบอิง 747-400 ทะเบียน HS-TGY ของ การบินไทย จากท่าอากาศยานซิดนีย์ คิงส์ฟอร์ด สมิท ลงฉุกเฉินที่ท่าอากาศยานนานาชาติงูระฮ์ ไร เนื่องจากความดันห้องโดยสารลดลง กระจกหน้าเครื่องบินมีรอยร้าว

*3 พฤศจิกายน พ.ศ. 2557 - การบินไทย เที่ยวบินที่ 047 เครื่องบิน แอร์บัส เอ 330-300 ทะเบียน HS-TEG ของ การบินไทย จาก ท่าอากาศยานขอนแก่น ไป ท่าอากาศยานนานาชาติสุวรรณภูมิ ขณะเลี้ยวกลับลำเพื่อเตรียมบินขึ้น เกิดลื่นไถล ล้อหน้าตกรันเวย์ ทำให้เครื่องบินติดหล่ม ไม่สามารถบินขึ้นได้ แต่ในขณะเดียวกันเครื่องบินยังคงกีดขวางรันเวย์ ทำให้เครื่องบินเที่ยวบินถัดไปของสายการบินอื่นไม่สามารถลงจอดได้ ต้องเลี่ยงไปใช้ท่าอากาศยานอุดรธานีแทน

*30 ธันวาคม พ.ศ. 2557 - การบินไทย เที่ยวบินที่ 916 เครื่องบิน แอร์บัส เอ 340-600 ทะเบียน HS-TNE จาก ท่าอากาศยานนานาชาติสุวรรณภูมิ ไป ท่าอากาศยานลอนดอนฮีทโธรว์ ระบบไฮโดริกบนเครื่องบินเสีย นักบินตัดสินใจบินกลับ ท่าอากาศยานนานาชาติสุวรรณภูมิ 

*26 กุมภาพันธ์ พ.ศ. 2558 - การบินไทย เที่ยวบินที่ 641 เครื่องบิน แอร์บัส เอ 340-600 ทะเบียน HS-TNF จาก ท่าอากาศยานนานาชาตินะริตะ ไป ท่าอากาศยานนานาชาติสุวรรณภูมิ เกิดอุบัติการณ์ตกหลุมอากาศบาดเจ็บ 11 ราย

*15 กรกฎาคม พ.ศ. 2558 - การบินไทย เที่ยวบินที่ 925 เครื่องบิน โบอิง747-400 ทะเบียน HS-TGB จาก ท่าอากาศยานมิวนิก ไป ท่าอากาศยานนานาชาติสุวรรณภูมิ เกิดอุบัติการณ์เครื่องเสียส่วนปีก นักบินตัดสินใจบินกลับมิวนิกถึงกรุงเทพช้า 7 ชั่วโมง

*24 กรกฎาคม พ.ศ. 2558 - การบินไทย เที่ยวบินที่ 944 เครื่องบิน โบอิง747-400 ทะเบียน HS-TGO จาก ท่าอากาศยานนานาชาติสุวรรณภูมิ ไป ท่าอากาศยานเลโอนาร์โด ดา วินชี-ฟีอูมีชีโน เกิดอุบัติการณ์ยางล้อระเบิดที่ ท่าอากาศยานเลโอนาร์โด ดา วินชี-ฟีอูมีชีโน ส่งผลให้ยกเลิกเที่ยวบินขากลับ

*12 มกราคม พ.ศ. 2559 - การบินไทย เที่ยวบินที่ 671 เครื่องบิน โบอิง777-300 ทะเบียน HS-TKC ของ การบินไทย จาก ซับโปโร ไป กรุงเทพ เกิดอุบัติการณ์ไฟฟ้าขัดข้องบนเครื่องบินนักบินตัดสินใจเอาเครื่องลงที่ โอซาก้า

*11 มิถุนายน พ.ศ. 2559 - การบินไทย เที่ยวบินที่ 111 เครื่องบิน แอร์บัส เอ 330-300 ทะเบียน HS-TEJ ของ การบินไทย จาก ท่าอากาศยานนานาชาติเชียงใหม่ ไป ท่าอากาศยานนานาชาติสุวรรณภูมิ เกิดอุบัติการณ์ไฟไหม้เครื่องยนต์หลังนำเครื่องขึ้นได้ 10 นาที นักบินนำเครื่องกลับมาลงฉุกเฉินที่ ท่าอากาศยานนานาชาติเชียงใหม่

* 21 กันยายน พ.ศ. 2559 - การบินไทย เที่ยวบินที่ 221 เครื่องบิน แอร์บัส เอ 350-900XWB ทะเบียน HS-THB ของ การบินไทย จาก ท่าอากาศยานนานาชาติสุวรรณภูมิ ไป ท่าอากาศยานนานาชาติภูเก็ต เกิดอุบัติการณ์ยางล้อเสียหายจากการร่อนลง ส่งผลให้ยกเลิกเที่ยวบินขากลับ

*11 กุมภาพันธ์ พ.ศ. 2560 การบินไทยเที่ยวบินที่ 477 เครื่องบิน โบอิง787-800 ทะเบียน HS-TQA เครื่องยนต์ไอพ่นสั่นไหวอย่างแรงจึงทำการบินกลับท่าอากาศยานสุวรรณภูมิเพื่อเปลี่ยนเครื่องบิน ไปท่าอากาศยานบริสเบน

*4 ธันวาคม พ.ศ. 2560 - การบินไทย เที่ยวบินที่ 349 เครื่องบิน แอร์บัส 330-343 ทะเบียน HS-TES ลงจอดเลยรันเวย์เล็กน้อยที่อิสลามาบาด

*28 ธันวาคม พ.ศ. 2560 การบืนไทย เที่ยวบินที่ 609 แอร์บัส เอ 330-343 ทะเบียน HS-TEO จากฮ่องกงขณะลงที่ท่าอากาศยานภูเก็ตไถลออกนอกรันเวย์เครื่องบินเสียหายเล็กน้อย

* 19 กุมภาพันธ์ พ.ศ. 2561 - การบินไทย เที่ยวบินที่ 676 เครื่องบิน แอร์บัส เอ 380 ทะเบียน HS-TUA เดินทางไปท่าอากาศยานนาริตะเครื่องยนต์ขัดข้องเครื่องบินกลับมาลงที่ท่าอากาศยานสุวรรณภูมิ

*3 ตุลาคม พ.ศ. 2561 การบินไทย เที่ยวบินที่ 349 เครื่องบิน แอร์บัส 330-343 ทะเบียน HS-TEQ บินชนนกกระจกห้องนักบินร้าวที่อิสลามาบัต

*28 ตุลาคม พ.ศ. 2561 - การบินไทย เที่ยวบินที่ 462 แอร์บัส เอ 350-900 ทะเบียน HS-THD จากท่าอากาศยานเมลเบิร์นมา ท่าอากาศยานสุวรรณภูมิ ยกเลิกการขึ้นบินเนื่องจากเครื่องยนต์ขัดข้อง

* 24 กรกฎาคม พ.ศ. 2561 - การบินไทย เที่ยวบินที่ 321 เครื่องบิน โบอิง777-2D7 ทะเบียน HS-TJD  ของ การบินไทย จาก ท่าอากาศยานสุวรรณภูมิ ไป ธากา  ยางหลักเครื่องบินด้านขวาระเบิดขณะลงจอดที่ ธากา ผู้โดยสาร 154 ราย ลูกเรือ 16 ราย

*13 กุมภาพันธ์ พ.ศ. 2562 การบินไทย เที่ยวบินที่ 917 เครื่องบิน โบอิง777-300 ของ การบินไทย จากท่าอากาศยานลอนดอนฮีทโธรว์ ปลายทางท่าอากาศยานสุวรรณภูมิ มีสัญญาณเตือนจากห้องเก็บสัมภาระนักบินบินกลับไปลงที่ท่าอากาศยานลอนดอนฮีทโธรว์ ช่างเครื่องระบุว่าสัญญาณเตือนภัยผิดพลาดและทำการซ่อม

*5 เมษายน พ.ศ. 2562 - การบินไทย เที่ยวบินที่ 935 แอร์บัส เอ 350-900 ทะเบียน HS-THL สงสัยว่าน้ำมันเครื่องรั่ว จึงบินกลับท่าอากาศยานบรัสเซลส์ เมื่อตรวจดูไม่พบน้ำมันรั่วคาดว่าคอมพิวเตอร์แจ้งน้ำมันบนเครื่องเสีย

*22 เมษายน พ.ศ. 2562 - การบินไทย เที่ยวบินที่ 655 เครื่องบิน โบอิง 777-200ER ทะเบียน HS-TJV บินกลับท่าอากาศยานนานาชาติอินช็อน เนื่องจากบินชนนก

*27 เมษายน พ.ศ. 2562 - การบินไทย เที่ยวบินที่ 640 เครื่องบิน แอร์บัส เอ 330-343X ทะเบียน HS-TBB ลงจอดที่ท่าอากาศยานนาริตะ พบว่ามีเศษชิ้นส่วนล้อเครื่องบินขณะลงจอดจึงมีรายงานจากสนามบินว่ายางล้อระเบิด

* 20 ตุลาคม พ.ศ. 2562 - การบินไทย เที่ยวบินที่ 970 เครื่องบิน โบอิง777-300ER ของ การบินไทย จาก ท่าอากาศยานสุวรรณภูมิ ไป ท่าอากาศยานซือริช  เกิดเครื่องยนต์เครื่องหนึ่งขัดข้อง จึงยกเลิกการนำเครื่องขึ้น และนำเครื่องบินเข้าซ่อม และได้ออกบินใหม่อีกครั้งในอีก 12 ชั่วโมงต่อมา

*1 มกราคม พ.ศ. 2563  การบินไทย เที่ยวบินที่ 926 แอร์บัส เอ 350-900 HS-THF ทำการบินจากท่าอากาศยานภูเก็ตเครื่องถูกระบุว่าทำการบินลงต่ำเกินไปจนต้องทำการบินขึ้นไปใหม่แล้วมาลงที่ท่าอากาศยานแฟรงค์เฟิร์ตอีกครั้งหนึ่ง

* 9 มีนาคม พ.ศ. 2563 การบินไทย เที่ยวบินที่ 575 แอร์บัส เอ 330-343 ทะเบียน HS-TEUปลายปีกชนเครื่องบิน ทะเบียน M-YWAY ที่ ท่าอากาศยานนานาชาติวัตไตส่งผลให้เครื่องที่ถูกชนหางเครื่องบินฉีกขาดอย่างมีนัยยะสำคัญ

*22 กุมภาพันธ์ พ.ศ. 2566 เครื่องบิน แอร์บัส 320 HS-TXG สายการบินไทยสมายล์ เครื่องยนต์เสีย เครื่องลงกระแทกที่เอาหางฟาดรันเวย์ท่าอากาศยานภูเก็ตรันเวย์ร้าว

* 10 มิถุนายน พ.ศ. 2566 การบินไทยเที่ยวบินที่ 683 แอร์บัส เอ 330-343 ทะเบียน HS-TEO ปลายปีกชนแพนหางดิ่งของเอ330 ของ อีวีเอแอร์ ทะเบียน B-16340 ที่ ท่าอากาศยานนานาชาติโตเกียว

*7 กุมภาพันธ์ พ.ศ. 2567 - การบินไทยเที่ยวบินที่ 121 ทะเบียน HS-TXC แอร์บัส เอ320 เวลา 22.00 นาฬิกา จากท่าอากาศยานเชียงใหม่ เดินทางไปยัง ท่าอากาศยานสุวรรณภูมิ ผู้โดยสารชาวแคนาดาได้เปิดประตูเครื่องบินออกระหว่างอยู่บนทางวิ่ง

*14 กันยายน พ.ศ. 2567 การบินไทย เที่ยวบินที่ 466 แอร์บัส 350 ทะเบียน HS-THD ขณะลงจอดที่ท่าอากาศยานสุวรรณภูมิจอดเข้ากับไฟนำทางที่ขอบ รันเวย์ 7 ดวง

## ลำดับเหตุการณ์อุบัติเหตุ
การบินไทยเสียเครื่องบินไปทั้งหมด 8 ลำ อนึ่งเนื่องจากเครื่องบิน 2 ลำได้เช่ามาจาก sas อีก 1 ลำเช่าจาก International Airlease AB 
* 30 มิถุนายน พ.ศ. 2510 - การบินไทย เที่ยวบินที่ 601 เครื่องบิน Sud Aviation SE-210 Caravelle III ทะเบียน HS-TGI ของการบินไทย บินจากท่าอากาศยานซงซาน เขตซงชาน กรุงไทเป ไปยังท่าอากาศยานไขตั๊ก เกิดอุบัติเหตุเครื่องบินตกที่เกาลูนใกล้ท่าอากาศยานไขตั๊กขณะทำการลงจอดมีพายุไต้ฝุ่น เสียชีวิต 24 คน บาดเจ็บหนัก 56 คน โดยมีผู้โดยสารทั้งหมด 73 คน ลูกเรือ 7 คน

* วันพุธที่ 9 กรกฎาคม พ.ศ. 2512 การบินไทยไม่ทราบเที่ยวบิน หมายเลขเที่ยวบินที่เป็นไปได้ได้แก่ (TG601 TG603 TG623) ทำการบินจากท่าอากาศยานไขตั๊กฮ่องกงประสบอุบัติเหตุที่ท่าอากาศยานนานาชาติดอนเมืองเครื่องบินไถลออกนอกรันเวย์ ไม่มีผู้เสียชีวิต เครื่องบินนั้นซ่อมไม่ได้ เสียเครื่องบิน Sud Aviation SE-210 Caravelle III ทะเบียน HS-TGK ไปหนึ่งลำ

* 10 พฤษภาคม พ.ศ. 2516 - การบินไทย เที่ยวบินที่ 311 (พ.ศ. 2516) เครื่องบิน Douglas DC-8 ทะเบียน HS-TGU การบินไทยเช่าจาก International Airlease ABบินจากโกลกาตาไปเนปาลเกิดอุบัติเหตุลื่นไถลออกนอกรันเวย์มีผู้เสียชีวิตที่ภาคพื้นดินเป็นประชาชนชาวเนปาล 1 ราย 

* 31 กรกฎาคม พ.ศ. 2535 - การบินไทย เที่ยวบินที่ 311 เครื่องบินแอร์บัส เอ 310-304 ทะเบียน HS-TID ของการบินไทย ชนเทือกเขา 35 กม. ทางเหนือของกาฐมาณฑุ ผู้โดยสาร 113 คนเสียชีวิต (ผู้โดยสาร 99 คน และ พนักงาน 14 คน) สาเหตุเกิดจากปัญหาทางเทคนิคและหลงทิศเนื่องจากสภาพอากาศปิด

* 22 ตุลาคม พ.ศ. 2537  การบินไทย MD-11 ทะเบียน HS-TMD พุ่งชน การบินไทย  Airbus A300B4-103 ทะเบียน HS-THO ขณะทดสอบเครื่องยนต์ที่หน้าอาคารฝ่ายช่างการบินไทยท่าอากาศยานนานาชาติดอนเมือง ส่งผลให้ต้องจำหน่ายเครื่อง Airbus A300B4-103	ทะเบียน HS-THO ออกจากฝูงบิน

* 11 ธันวาคม พ.ศ. 2541 – การบินไทย เที่ยวบินที่ 261 เครื่องบินแอร์บัส เอ 310-204 ทะเบียน HS-TIA ของการบินไทย จากกรุงเทพไปสุราษฎร์ธานี ตกสาเหตุเนื่องจากฝนตกหนักมาก ผู้โดยสาร 102 คน จาก 143 คน เสียชีวิต

* 3 มีนาคม พ.ศ. 2544 – การบินไทย เที่ยวบินที่ 114 เครื่องบินโบอิง 737-4D7ทะเบียน HS-TDC ของการบินไทย จากกรุงเทพไปเชียงใหม่ เกิดระเบิดขึ้นในขณะที่จอดที่สนามบิน เสียชีวิต 1 คน บาดเจ็บ 8 คน สาเหตุเกิดจากน้ำมันกับอากาศเข้าผสมกัน และเกิดการสันดาปขึ้นในส่วนของถังน้ำมันเนื่องจากสภาพอากาศร้อนจัด

* 8 กันยายน พ.ศ. 2556 - การบินไทยเที่ยวบินที่ 679 เครื่องบิน แอร์บัส 330-300 ทะเบียน HS-TEF ของการบินไทย จากกวางโจวไปกรุงเทพ เกิดอุบัติเหตุล้อหลังด้านขวาของเครื่องบินขัดข้อง ขณะร่อนลงจอดที่สนามบินสุวรรณภูมิ ส่งผลให้เครื่องบินไถลออกนอกรันเวย์มีผู้โดยสารได้รับบาดเจ็บเล็กน้อย 12 รายเครื่องบินถูกจำหน่ายออกแม้ว่าซ่อมแซมได้เนื่องจากไม่คุ้มค่าซ่อม

## เหตุการณ์​พิเศษที่ไม่นับเป็นอุบัติการณ์ ​
* 24 พฤศจิกายน พ.ศ. 2551  การบินไทย เที่ยวบินที่ 8849 ทะเบียน HS-TLD เกิดอุบัติการณ์เนื่องจากรถลากจูงที่ใช้ระบบไฮโดรลิกล็อกล้อเครื่องบิน เพื่อที่จะออกไปยังรันเวย์เกิดเหตุขัดข้อง ระบบไม่ยอมคลายล็อกล้อเครื่องบินออก ส่งผลให้เครื่องล่าช้า ต่อมาเกิดการบุกยึดท่าอากาศยานในประเทศไทย พ.ศ. 2551 เครื่องบินไปลงที่ ท่าอากาศยานเชียงใหม่ จังหวัดเชียงใหม่

*27 ธันวาคม​ พ.ศ.2565 -​ การบินไทยสมายล์​เที่ยวบิน ที่​ ​WE313 เครื่องบินทะเบียน HS-TXT ผู้โดยสารทะเลาะวิวาททำร้ายร่างกายบนเครื่องบินขณะไปท่าอากาศยานนานาชาติเนตาจี สุภาษ จันทระ โพส โกลกาตา

*25 กรกฎาคม พ.ศ. 2567 - การบินไทยเที่ยวบินที่ 917 ทะเบียน HS-TKZ Boeing 777-300ER เครื่องปรับอากาศเสีย เครื่องบินออก จาก ท่าอากาศยานลอนดอนฮีทโธรว์ล่าช้า 21 ชั่วโมง 35 นาที

## อ้างอิง




หมวดหมู่:อุบัติเหตุที่เกิดขึ้นกับการบินไทย